**Strokovna ekskurzija podružnice Posavje, sobota, 21. maja 2022**

Dragi člani,

letošnja strokovna ekskurzija članov podružnice Posavje bo potekala **v soboto, 21. maja 2022 v spodnjo Savinjsko dolino.**

Program:

* Najprej si bomo ogledali lepote Mozirskega gaja. Mozirski gaj je park cvetja in etnografski muzej na prostem v Mozirju, ki so ga slovenski vrtnarji in domačini uredili v 80-ih letih 20. stoletja.
* Iz Mozirja bomo odšli v jamo Pekel pri Šempetru. Sprehodili se bomo po čarobni kraški jami, polni zanimivih kapnikov, ki s kančkom domišljije v naših očeh pričarajo vrsto zanimivih podob. Že ob vstopu v jamo se nam nad vhodom razkrije podoba hudiča. Da vam ne po hladno, imejte s sabo kakšno toplo oblačilo. V jami je 10 st. C.
* Po ogledu jame bo sledilo kosilo v gostišču Rimljan v Šempetru.
* Sledi ogled Rimske nekropole v Šempetru. V muzeju na prostem si bomo ogledali grobnice Rimljanov, ki so delo vrhunskih mojstrov takratnega časa in spadajo med najpomembnejše in najlepše ohranjene spomenike rimske dobe v Sloveniji in srednji Evropi.
* Na povratku proti domu se bomo ustavili še v Žalcu, v fontani piva.

***Odhod avtobusa iz Brežic bo ob 7. uri, iz Krškega 7.15 in Sevnice ob 7.35. Od vaših prijav bo odvisno, katere bodo še vstopne postaje in ob kateri uri, kar pa vam sporočim po prejemu prijav.***

*Društvo revmatikov Slovenije za ekskurzijo krije stroške avtobusnega prevoza v višini do 700 EUR, za redne člane krije stroške prehrane do 20 EUR in stroške vstopnin v muzeje do 10 EUR. Če redni člani nimajo plačane članarine za tekoče leto, društvo teh stroškov ne krije.*

*Prispevek na rednega člana bo 13 EUR (za vstopnine), prispevek za podporne in družinske člane pa 40 EUR (vstopnine 23 EUR in prehrana 17 EUR, prevoz brezplačen). Prispevke boste plačali na kraju storitve.*

***Prijave bom zbirala do ponedeljka, 16. maja 2022 na tel. 041 759 752.***

Prijazno vabljeni v čim večjem številu,

Irena Fürst, vodja DRS podružnice Posavje

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*